9.4.2013 Den Europæiske Unions Tidende L 99/13 KOMMISSIONENS GENNEMFØRELSESFORORDNING (EU) Nr. 319/2013 af 8. april 2013 om fravigelse for produktionsåret 2012/13 af artikel 63, stk. 2, litra a), i Rådets forordning (EF) nr. 1234/2007 for så vidt angår datoerne for underretning om overførsel af overskudssukker EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter (fusionsmarkedsordningen) (?), særlig artikel 85, litra c), sammenholdt med artikel 4, og ud fra følgende betragtninger: (1) I henhold til artikel 63, stk. 2, litra a), i forordning (EF) nr. 1234/2007 skal en virksomhed, der beslutter at over- føre hele eller en del af den produktion, der overstiger dens kvote, underrette vedkommende medlemsstat herom. Underretningen skal finde sted inden en bestemt frist, der fastsættes af hver enkelt medlemsstat, og som skal ligge inden for den periode, der er fastsat i nævnte artikel. (2) — For at lette adgangen til EU's marked for sukker, der er fremstillet ud over kvoten, således at virksomhederne får mulighed for at reagere på uforudsete ændringer i efter- spørgslen i de første måneder af produktionsåret 2012/13, bør medlemsstaterne have længere tid til at fastsætte frister end de perioder, der er fastlagt i artikel 63, stk. 2, litra a), i forordning (EF) nr. 1234/2007. (3) Artikel 63, stk. 2, litra a), i forordning (EF) mnr. 1234/2007 bør derfor fraviges for produktionsåret 2012/13. (4) — Foranstaltningerne i denne forordning er i overensstem- melse med udtalelse fra Forvaltningskomitéen for den Fælles Markedsordning for Landbrugsprodukter — VEDTAGET DENNE FORORDNING: Artikel 1 Uanset artikel 63, stk. 2, litra a), i forordning (EF) nr. 1234/2007 underretter virksomheder, der i henhold til samme forordnings artikel 63, stk. 1, har besluttet at overføre overskudssukker, vedkommende medlemsstat inden en dato, der fastsættes af denne medlemsstat, og som for produktionsåret 2012/13 ligger mellem den 1. februar og den 15. august 2013. Artikel 2 Denne forordning træder i kraft på syvendedagen efter offent- liggørelsen i Den Europæiske Unions Tidende. Den anvendes indtil den 30. september 2013. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. april 2013. (1) EUT L 299 af 16.11.2007, s. 1. På Kommissionens vegne José Manuel BARROSO Formand